বাইশালী মহান্তি
বাইশালী মহান্তি (জন্ম: ৫ আগষ্ট ১৯৯৪) তেওঁ এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য পৰিকল্পক, লেখক, স্তম্ভ লেখক আৰু বিদেশী তথা জননীতিৰ বিশ্লেষক। তেওঁ আমেৰিকান বাণিজ্যিক আলোচনী 'ফৰ্বচ্', 'দ্যা হাফিংটন পোষ্ট', 'দ্যা ডিপ্লোমেট' আৰু 'অপেন ডেমোক্ৰেচি, লণ্ডন' সহ ভালেমান নামীদামী আন্তৰ্জাতিক প্ৰকাশনাসমূহত বিদেশী নীতি আৰু কৌশলগত বিষয়ত নিয়মিত অৱদান কৰিছে। তেওঁ অক্সফ'ৰ্ড ওদিছি চেণ্টাৰৰ প্ৰতিষ্ঠা কৰে যিটো অক্সফ'ৰ্ড বিশ্ববিদ্যালয় আৰু যুক্তৰাজ্যৰ অন্যান্য শীৰ্ষস্থানীয় প্ৰতিষ্ঠানৰ ওদিছি নৃত্যৰ প্ৰচাৰ তথা প্ৰশিক্ষণৰ লগত জড়িত।

তেওঁঁ অক্সফ'ৰ্ড বিশ্ববিদ্যালয় অধিভুক্ত ২০১৫-১৬ বছৰৰ বাবে এখন ALC গ্লোবাল ফেল' আছিল।

শৈশৱ কাল আৰু শিক্ষা 
বাইশালী মহান্তি ১৯৯৪ চনৰ ৫ আগষ্ট ওড়িশাৰ পুৰীত জন্মগ্ৰহণ কৰিছিল। তেখেতৰ মাক প্ৰখ্যাত নাৰীবাদী কবি আৰু লেখক মানসী প্ৰধান আৰু দেউতাক ভাৰতীয় প্ৰযুক্তি প্ৰতিষ্ঠানৰ পৰা বৈদ্যুতিক প্ৰকৌশলী'ৰাধা বিনোদ মহান্তি।

তেখেত অনুগ্ৰহমূলক চেক্ৰেটমেণ্ট উচ্চ বিদ্যালয় পুৰী আৰু ভুবনেশ্বৰৰ কে.আই.আই.টি আন্তৰ্জাতিক বিদ্যালয়ত পঢ়া-শুনা কৰিছিল। তেখেত দিল্লীৰ লেডি শ্ৰী ৰাম কলেজৰ পৰা ৰাজনীতি আৰু আন্তৰ্জাতিক সম্পৰ্ক বিষয়ত স্নাতক ডিগ্ৰী অৰ্জন কৰিছিল।

তেখেত অক্সফ'ৰ্ড বিশ্ববিদ্যালয়ৰ পৰা পাৰমাণৱিক কূটনীতিৰ ওপৰত তেওঁৰ গৱেষণামূলক প্ৰবন্ধ লিখাৰ লগতে স্নাতকোত্তৰ ডিগ্ৰী অৰ্জন কৰে।

নৃত্য পেচা 

বাইশালী মহান্তি ওদিছি খ্যাতিমান শিক্ষক পদ্মশ্ৰী গুৰু গঙ্গাধৰ প্ৰধানৰ মৃত্যুৰ আগলৈকে এক দহক ধৰি তেওঁৰ পৰা ওদিছি নৃত্যৰ প্ৰশিক্ষণ গ্ৰহণ কৰিছিল। তেখেত ক'ৰিয়'গ্ৰাফীৰ অগ্ৰণী প্ৰশিক্ষণ ওদিছি অপৰ প্ৰখ্যাত শিক্ষক আৰু ক'ৰিয়'গ্ৰাফাৰ পদ্মশ্ৰী গুৰু ইলেনা চিতাৰিস্তীৰ পৰা পাইছিল। তেওঁ প্ৰথম শ্ৰেণীৰ স্বতন্ত্ৰাতাৰ লগত ওদিছি নৃত্যত এটা বিশাৰদ ডিগ্ৰীধাৰী।

তেখেত পোন্ধৰ বছৰ ধৰি আন্তঃৰাষ্ট্ৰীয় তথা ৰাষ্ট্ৰীয় উৎসৱত তেখেতৰ নিজস্ব নৃত্য সংস্থা "বাইশালী মহান্তি আৰু ট্ৰুপ"-ৰ লগত একক আৰু গ্ৰুপ ক'ৰিয়'গ্ৰাফী কৰি আহিছে।

অক্সফ'ৰ্ড ওদিছি চেণ্টাৰ 
২০১৫ চনত, অক্সফ'ৰ্ড বিশ্ববিদ্যালয়ত ভাৰতৰ শাস্ত্ৰীয় নৃত্যক জনপ্ৰিয় কৰিবলৈ তেখেত অক্সফ'ৰ্ড ওদিছি চেণ্টাৰ প্ৰতিষ্ঠা কৰিছিল। অক্সফ'ৰ্ড বিশ্ববিদ্যালয়ৰ সদস্যসকলৰ বাবে নিয়মিত ওদিছি নৃত্য ক্লাচৰ লগতে এই চেণ্টাৰটো কেমব্ৰিজ বিশ্ববিদ্যালয়, লণ্ডন স্কুল অফ ইকোনমিক্স, বিশ্ববিদ্যালয় কলেজ লণ্ডন (ইউচিএল), কিংচ কলেজ লণ্ডন, মানচেষ্টাৰ বিশ্ববিদ্যালয় আৰু বিশ্ববিদ্যালয় সহ অন্যান্য প্ৰতিষ্ঠানত ওদিছি নৃত্যৰ কৰ্মশালও পৰিচালনা কৰে।

তেখেত অক্সফ'ৰ্ড ওদিছি চেণ্টাৰৰ দ্বাৰা অক্সফ'ৰ্ড বিশ্ববিদ্যালয়ত অনুষ্ঠিত প্ৰথম ধৰণৰ বাৰ্ষিক ভাৰতীয় শাস্ত্ৰীয় নৃত্য উৎসৱৰ প্ৰথম প্ৰতিষ্ঠাতা।

বঁটাসমূহ 

২০১৩ চনত, তেখেতৰ অসামান্য কৃতিত্বৰ বাবে তেওঁক আন্তৰ্জাতিক নাৰী দিৱস উপলক্ষে নতুন দিল্লীত ভাৰতৰ ৰাষ্ট্ৰীয় মহিলা কমিচন কৰ্তৃক ভূষিত কৰা হৈছিল। সেই বছৰতেই, ২০১২ চনত দিল্লী গণধৰ্ষণৰ চিকাৰ তেওঁৰ প্ৰতি শ্ৰদ্ধা জনাই তেওঁৰ নৃত্য ৰচনাটো গোটেই বিভাগ আগুৰি দিল্লী বিশ্ববিদ্যালয় নৃত্য প্ৰতিযোগিতাত শীৰ্ষ স্থান অৰ্জন কৰিছিল।

২০১৭ চনত তেওঁ, ২০১৪ চনত ন'বেল শান্তি বঁটা বিজয়ী কৈলাশ সত্যাৰ্থীৰ দ্বাৰা ভাৰতৰ শাস্ত্ৰীয় নৃত্যত অবদানৰ বাবে সম্মানজনক আৰিয়া বঁটাৰে ভূষিত হৈছিল।

তথ্যসূত্ৰ 

ভাৰতৰ ব্যক্তি
ভাৰতীয় নৃত্যশিল্পী